nahid-hub/BLUGE-bengali-wikipedia-section-title-prediction huggingface dataset:
১৯১৯ সালে বিশ্বযুদ্ধের পর ক্রিকেট খেলা চালু হলে কাউন্টি চ্যাম্পিয়নশীপের খেলা পরীক্ষামূলকভাবে এক মৌসুমের জন্য তিনদিনের পরিবর্তে দুইদিনে আনা হয়। যুদ্ধে মেজর বুথের মৃত্যু, আলোঞ্জো ড্রেকের অসুস্থতার পাশাপাশি বয়সের ভারে ন্যূহ জর্জ হার্স্টের দূর্বলতম বোলিংয়ে ইয়র্কশায়ারের আক্রমণের কার্যকারীতা অনেকাংশেই হ্রাস পায়। ফলশ্রুতিতে দলের প্রধান বোলার না হওয়া স্বত্ত্বেও কিলনারকে আরও অধিক ওভার বোলিং করার দায়িত্ব দেয়া হয়। তিনি ৪৫ উইকেট দখল করেন যা যুদ্ধের পূর্বেকার সময়ের তুলনায় বেশি। প্রতি উইকেট লাভে ১৮.১২ গড়ে রান দেন তিনি। এরফলে গড়ের দিক দিয়ে ইয়র্কশায়ারের পক্ষে তৃতীয় স্থান দখল করেন। ব্যাট হাতে তিনটি সেঞ্চুরি করেন ও ২৯.১০ গড়ে ১,১৩৫ রান তুলেন। তার এ অসামান্য অবদানের ফলে জেন্টলম্যান বনাম প্লেয়ার্সের মধ্যকার মৌসুমের শেষ খেলায় তাকে অন্তর্ভুক্ত করা হয়। স্কারবোরা উৎসবের ঐ খেলাটিতে তিনি কোন উইকেট কিংবা রান কোনটাই পাননি। কিলনারের ভাই নরম্যানও ১৯১৯ সালে ইয়র্কশায়ারের পক্ষে খেলেন। ফলশ্রুতিতে দলের স্থায়ী সদস্য হতে পারেননি।

১৯২০ মৌসুমের শুরুতে ডার্বিশায়ারের বিপক্ষে তার প্রথম খেলায় অপরাজিত ২০৬ রানের ইনিংস খেলেন। পরবর্তীতে এটিই তার খেলোয়াড়ী জীবনের সর্বোচ্চ ইনিংস হিসেবে রয়ে যায়। চারঘণ্টা স্থায়ী এ ইনিংসে ২৪ চার ও দুই ছক্কার মার ছিল। ব্যক্তিগত পঞ্চাশ রানে কট আউট হবার হাত থেকে রক্ষা পান। স্থানীয় সংবাদপত্রে ইনিংসটিকে চমকপ্রদ, বিশেষ করে ড্রাইভ ও পুলের কার্যকরী সমাহাররূপে হিসেবে আখ্যায়িত করে। একটি প্রতিনিধিত্বমূলক খেলায় অংশ নেন। মৌসুমের শেষদিকে স্কারবোরা উৎসবে শীতকালে সফরকারী অস্ট্রেলিয়ার বিপক্ষে অংশ নেয়া মেরিলেবোন ক্রিকেট ক্লাবের (এমসিসি) বিপক্ষে সিআই থর্টন একাদশের সদস্যরূপে খেলেন। এমসিসি ইংরেজ ক্রিকেট পরিচালনাকারীর ভূমিকায় অবতীর্ণ হতো ও এই নামেই ইংল্যান্ড দল বিদেশ সফরে বের হতো। সর্বমোট ১,৩১৬ রান তুলেন ৩৭.০৯ গড়ে যাতে দুইয়ের অধিক সেঞ্চুরি ছিল। এরফলে গড়ের দিক দিয়ে ইয়র্কশায়ারের পক্ষে দ্বিতীয় স্থান দখল করেছিলেন। বল হাতে ২৭ উইকেট পেলেও ২৫.৩৩ গড় তুলনামূলকভাবে বেশি ছিল। কাউন্ট দলটি চ্যাম্পিয়নশীপে চতুর্থ স্থান দখল করে যাতে মিডলসেক্স শিরোপা জয় করে। ক্রিকেট বোদ্ধাদের অভিমত, কিলনার আরও স্বতঃস্ফূর্তভাবে বোলিং করতে পারতেন। ইয়র্কশায়ারের প্রধান স্লো বামহাতি স্পিনার উইলফ্রেড রোডসের সাথে এ অভিমত ব্যক্ত করেছেন তিনি। তুলনামূলকভাবে বয়োঃজ্যেষ্ঠ ৪২ বছর বয়সী রোডস তার বোলিং ভারবহনের জন্য সেরা পছন্দ হিসেবে কিলনারকে কাছে পেতে চাইতেন ও তার বামহাতি স্পিনের কার্যকারিতা বৃদ্ধিতে উৎসাহ যোগাতেন। পাশাপাশি শীত মৌসুমে কিলনার ওম্বওয়েল হোটেলের উঠানে বোলিং অনুশীলন করতেন। এখানেই তার বাবা জমিদারী করতেন। একই সময়ে দ্বিতীয় সন্তানের জন্মদিন উদযাপন করেন। মেজর বুথের নামানুসরণে তার নাম ‘মেজর’ রাখেন।

১৯২৩ মৌসুমে ছয়জন ব্যাটসম্যানের একজন হিসেবে দলের পক্ষে সহস্রাধিক প্রথম-শ্রেণীর রান সংগ্রহ করেছিলেন। অন্যরা হচ্ছেন - মরিস লেল্যান্ড, পার্সি হোমস, হার্বার্ট সাটক্লিফ, উইলফ্রেড রোডস ও এডগার ওল্ডরড। পূর্ববর্তী মৌসুমের চমৎকার ক্রীড়াশৈলীর উপহার দেয়ার প্রেক্ষিতে উইজডেন কর্তৃক বর্ষসেরা ক্রিকেটারের মর্যাদা পান তিনি। ১৯২২ থেকে ১৯২৫ সময়কালে ইয়র্কশায়ার দল উপর্যুপরী চার মৌসুমে কাউন্টি চ্যাম্পিয়নশীপের শিরোপা জয়ে সক্ষমতা দেখিয়েছিল।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. টেস্ট ক্রিকেট
titleC. বিশ্বযুদ্ধ পরবর্তী সময়কাল
titleD. দেহাবসান
উত্তর: titleC
ঢাকা মহানগর সমিতি নামে একটি প্রতিষ্ঠান স্থানীয় ঢাকাইয়াদের স্বার্থ সংরক্ষণে বিশেষ ভূমিকা পালন করে। পুরান ঢাকার কিছু মহল্লায় পঞ্চায়েত ব্যবস্থা বিদ্যমান আছে। এসব পঞ্চায়েতের প্রধানদের "সরদার" বলা হয়। বেশ ক'জন জীবিত ও মৃত উল্লেখযোগ্য সরদারগণ হলেন - সিদ্দিক সরদার,আলহাজ্ব গণি সরদার, মাজেদ সরদার, সোরাজ সরদার, পিয়ারু সরদার, আলহাজ্ব খলিলুর রহমান সরদার, আলম সরদার, কাদের সরদার, বেল্লাল সরদার, সাহাবুদ্দিন সরদার ও আরো অনেকে। তারা বিভিন্নসময় পুরান ঢাকা'র সামাজিক বিভিন্ন ক্ষেত্রে গুরুত্বপূর্ণ অবদান রেখেছেন এবং এখনো রাখছেন।
সঠিক অনুচ্ছেদ শিরোনাম কোনটি?
titleA. উৎসব
titleB. অর্থনীতি ও বাণিজ্য
titleC. সামাজিক ব্যবস্থা
titleD. প্রশাসন
উত্তর: titleC
১৯৭১ সালের ২৫ মার্চ কালো রাতে পাকিস্তানি হানাদার বাহিনী বাঙালির উপর গণহত্যা শুরু করলে কাজী নূরুজ্জামান ঢাকা ত্যাগ করে স্বপরিবারে ময়মনসিংহ চলে যান। ২৮ মার্চ দ্বিতীয় ইস্ট বেঙ্গল রেজিমেন্ট জয়দেবপুর থেকে টাঙ্গাইল হয়ে ময়মনসিংহে পৌঁছে ভারপ্রাপ্ত অধিনায়ক কাজী মুহাম্মদ শফিউল্লাহর সঙ্গে দেখা করেন। ৪ এপ্রিল, ১৯৭১ হবিগঞ্জের তেলিয়াপাড়া চা-বাগানের ম্যানেজারের বাংলোয় বাংলাদেশ সেনাবাহিনীর মেজর ও তদূর্ধ্ব পদবির কর্মকর্তাদের প্রথম এবং অত্যন্ত গুরুত্বপূর্ণ একটি সভা অনুষ্ঠিত হয়। সে সভায় তিনি গুরুত্বপূর্ণ ভূমিকা রাখেন। একাত্তরের মে মাসে তাকে সভাপতি করে একটি পর্ষদ গঠন করা হয় বাংলাদেশ সেনাবাহিনীর প্রথম ব্যাচ ক্যাডেট নির্বাচনের জন্য। এই ক্যাডেটরা কমিশন লাভ করেন সে বছরের ৯ অক্টোবর। সাত নম্বর সেক্টর কমান্ডার মেজর নাজমুল হক ২৬ সেপ্টেম্বর ভারতে এক সড়ক দুর্ঘটনায় মারা গেলে কাজী নূরুজ্জামান তার স্থলাভিষিক্ত হন। কাজী নূরুজ্জামানের স্ত্রী ডা. সুলতানা জামান, দুই মেয়ে - নায়লা জামান ও লুবনা মরিয়ম এবং এক ছেলে নাদিম ওমর-সহ ভারতে আশ্রয় নেন। ডা. সুলতানা জামান সম্পূর্ণ নিজের চেষ্টায় ৭ নম্বর সেক্টরের মাহদিপুর সাব-সেক্টরে একটি হাসপাতাল গড়ে তোলেন। তাকে সাহায্য করেন ডা. মোয়াজ্জেম। ১৫ বছরের কিশোর নাদিম ওমর লালগোলা সাব-সেক্টরের কমান্ডার ক্যাপ্টেন মহিউদ্দিন জাহাঙ্গীরের অধীনে মুক্তিযুদ্ধ করেন।

সঠিক অনুচ্ছেদ শিরোনাম কোনটি?
titleA. সম্মাননা ও স্বীকৃতি
titleB. মৃত্যু
titleC. মুক্তিযুদ্ধে অবদান
titleD. শিক্ষা ও কর্মজীবন
উত্তর: titleC
অনেক অভেদ সমষ্টি এবং গুণফলের মাঝে সমতা প্রদান করে। উপরোক্ত পদ্ধতিগুলো কিছু অভেদের সমষ্টিকে একটি রাশিতে লেখার জন্য ব্যবহৃত হতে পারে যা পরবর্তীতে গুণফল দ্বারা প্রতিস্থাপন করা যায়।

নিচে কিছু অভেদ রয়েছে যাদের বাম পক্ষকে বিন্যাস হিসেবে ব্যবহার করা যেতে পারে, অর্থাৎ এসব অভেদে উপস্থিত এবং চলকগুলো সংশ্লিষ্ট রাশির যেকোনো উপরাশিকে প্রতিনিধিত্ব করে) 






সঠিক অনুচ্ছেদ শিরোনাম কোনটি?
titleA. মূলদ মূল
titleB. সাধারণ উৎপাদক
titleC. শনাক্তকরণযোগ্য বিন্যাস
titleD. রাশি
উত্তর: titleC
১৯৮৮ সালের অক্টোবর মাসে আকরাম খানের একদিনের আন্তর্জাতিক ম্যাচে অভিষেক ঘটে তার শহর চট্টগ্রামেই। তিনি সেদিন ৮ নম্বর অবস্থানে খেলতে নামেন এবং দুর্দান্ত পাকিস্তানি বোলারদের মোকাবেলা করে ৩৫ বলে ২১ রান করেন। ১৯৯৫ সালে শারজায় অনুষ্ঠিত এশিয়া কাপে তিনি বাংলাদেশের নেতৃত্ব দেন। তার প্রথম অর্ধশত রান আসে কলম্বোয় ১৯৯৭ সালে পাকিস্তানের বিপক্ষে। তিনি এবং আতহার আলী খান ১১০ রানের জুটি গড়েন। তার সর্বোচ্চ একদিনের আন্তর্জাতিক রান ৬৫ আসে ১৯৯৯ সালে কেনিয়ার বিপক্ষে ঢাকায়। তিনি ১৯৯৯ এবং ২০০৩ সালের ক্রিকেট বিশ্বকাপে অংশগ্রহণ করেন। ৪২ রান করে ১৯৯৯ সালে বিশ্বকাপে পাকিস্তানের বিপক্ষে স্মরণীয় জয়ে তিনি বড় অবদান রাখেন।

সঠিক অনুচ্ছেদ শিরোনাম কোনটি?
titleA. টেস্ট ক্রিকেট
titleB. একদিনের আন্তর্জাতিক
titleC. পরিবার
titleD. অধিনায়কত্ব
উত্তর: titleB
সমগ্র খেলোয়াড়ী জীবনে চারটিমাত্র টেস্ট ও আটটিমাত্র একদিনের আন্তর্জাতিকে অংশগ্রহণ করেছেন রজার বিজেসুরিয়া। ২২ মার্চ, ১৯৮২ তারিখে লাহোরে স্বাগতিক পাকিস্তান দলের বিপক্ষে টেস্ট ক্রিকেটে অভিষেক ঘটে তার। ৭ নভেম্বর, ১৯৮৫ তারিখে করাচীতে একই দলের বিপক্ষে সর্বশেষ টেস্টে অংশ নেন তিনি।

মার্চ, ১৯৮২ সালে আনুষ্ঠানিকভাবে আন্তর্জাতিক ক্রিকেটে অভিষিক্ত হন। ১৯৮১-৮২ মৌসুমে পাকিস্তান গমন করেন। পাকিস্তানের বিপক্ষে বৃষ্টিবিঘ্নিত ওডিআইয়ে ৮ ওভারে ৪৮ রান দিয়ে ২০ রান সংগ্রহকারী মনসুর আখতারকে আউট করেন। এরপর পাকিস্তানের বিপক্ষে সিরিজের তৃতীয় টেস্টে তাকে অন্তর্ভূক্ত করা হয়। ২৪টি ওভার বোলিং করলেও উইকেট শূন্য অবস্থায় থাকেন। এ পর্যায়ে তিনি জহির আব্বাসের ব্যাটিংয়ে তোপে পড়েন। ঐ টেস্টে শ্রীলঙ্কা দল স্বাগতিকদের কাছে ইনিংস ও ১০২ রানে পরাভূত হয়েছিল। এরপর বিজেসুরিয়াকে দলের বাইরে রাখা হয়।

সঠিক অনুচ্ছেদ শিরোনাম কোনটি?
titleA. প্রথম-শ্রেণীর ক্রিকেট
titleB. আন্তর্জাতিক ক্রিকেট
titleC. জাতীয় দলে প্রত্যাখ্যান
titleD. ইংল্যান্ড গমন
উত্তর: titleB
হুমায়ূন আহমেদ ১৯৮৭ সালে ঢাকার অদূরে গাজীপুর জেলার সদর উপজেলার মির্জাপুর ইউনিয়নের পিজুলিয়া গ্রামে ২২ বিঘা জমির ওপর স্থাপিত বাগান বাড়ি নুহাশ পল্লী গড়ে তুলেন। বাড়িটির নামকরণ করা হয় স্ত্রী গুলতেকিন ও তার প্রথম পুত্র নুহাশ হুমায়ূনের নামে। বর্তমানে এর আয়তন আরও বৃদ্ধি করে ৪০ বিঘা করা হয়েছে। অভিনেতা এজাজুল ইসলাম তাকে এই জমি কেনা ও ব্যবস্থাপনায় সাহায্য করেন। বাড়িটির সর্ব উত্তরে একটি পুকুর রয়েছে। পুকুরটির নাম 'লীলাবতী'। এর নামকরণ করা হয় শাওন ও তার অকালপ্রয়াত কন্যার নামে, যে পৃথিবীর আলো দেখার পূর্বে মৃত্যুবরণ করে। পুকুরে একটি কাঠের পুল রয়েছে। পুকুরের মাঝখানে একটি কৃত্রিম দ্বীপ তৈরি করা হয়েছে, যেখানে তাবু পোঁতা আছে।

সঠিক অনুচ্ছেদ শিরোনাম কোনটি?
titleA. নুহাশ পল্লী
titleB. অধ্যাপনা ও পিএইচডি
titleC. প্রথম প্রহর ও এইসব দিনরাত্রি
titleD. ক্যান্সার ও মৃত্যু
উত্তর: titleA
হপার রিডের নিয়োগকর্তা তার অনুপস্থিতির কারণে বেশ রাগান্বিত হন ও ১৯৩৬ সালে তিনদিনের ক্রিকেট খেলায় অংশগ্রহণের উপর নিষেধাজ্ঞা প্রদান করেন। অন্যথায়, তাকে চাকুরী থেকে বরখাস্ত করার হুমকি দেয়া হয়। ফলে, এভাবেই হপার রিডের খেলোয়াড়ী জীবন শেষ হয়ে যায়। তাসত্ত্বেও, ১৯৪৮ সালে মেরিলেবোন ক্রিকেট ক্লাবের (এমসিসি) সদস্যরূপে আয়ারল্যান্ডের বিপক্ষে একটি খেলায় অংশ নিয়েছিলেন তিনি।

শনিবারের দিনগুলোয় ইঙ্গলফিল্ড গ্রীন ও দ্য বাটারফ্লাইয়েজের পক্ষে আরও কয়েকবছর ক্লাব ক্রিকেটে অংশ নিয়েছিলেন। তবে, তিনদিনের খেলায় আর অংশ নেননি হপার রিড। ৫ জানুয়ারি, ২০০০ তারিখে কর্নওয়ালের ট্রুরো এলাকায় ৯০ বছর বয়সে হপার রিডের দেহাবসান ঘটে।

সঠিক অনুচ্ছেদ শিরোনাম কোনটি?
titleA. অবসর
titleB. আন্তর্জাতিক ক্রিকেট
titleC. কাউন্টি ক্রিকেট
titleD. শৈশবকাল
উত্তর: titleA
তার প্রথম কাব্যগ্রন্থ "ভ্রাতৃবিলাপ" ১৯০৩ সালে প্রকাশাতি হয়। ব্যক্তিগত শোকাচ্ছ্বাস থেকে তার কাব্যিক প্রয়াস উৎসারিত হয়। দুর্ঘটনা জনিত কারণে ভাইয়ের অকাল মৃত্যুতে তিনি যে আঘাত পান সেই আর্তির বহিঃপ্রকাশ ঘটেছে কাব্যটিতে। তার দ্বিতীয় কাব্যগ্রন্থ "কাসেম বধ কাব্য" ১৯০৫ সালে প্রকাশিত হয়। তার তৃতীয় কাব্যগ্রন্থ "কবিতাকুঞ্জ" (১৯০৭)। এটি খন্ড কবিতার বই। তার চতুর্থ ও পঞ্চম কাব্যগ্রন্থ যথাক্রমে "জয়নালোদ্ধার কাব্য" (১৯০৭) ও "সোহরাব বধ কাব্য" (১৯০৯) প্রকাশাতি হয়, দু'খানি জাতীয় আখ্যানমূলক কাব্য।

সঠিক অনুচ্ছেদ শিরোনাম কোনটি?
titleA. মৃত্যু
titleB. কর্ম জীবন
titleC. কাব্যগ্রন্থ
titleD. জীবনী
উত্তর: titleC
হিমেজি দুর্গ জাপানের বৃহত্তম দুর্গ। একে প্রথাগত জাপানি দুর্গ-স্থাপত্যের একটি আদর্শ উদাহরণ বলা যায়; দুর্গ চত্বরে এই স্থাপত্যের অনুসারী বহু বৈশিষ্ট্য রয়েছে। হিমেজি দুর্গের বাঁকা দেওয়ালগুলিকে কখনও কখনও দৈত্যাকার -র সাথে তুলনা করা হয়। দুর্গে ব্যবহৃত মূল উপাদান দুটি হল পাথর ও কাঠ। দুর্গটির দীর্ঘ ইতিহাসের বিভিন্ন সময়ে যে সমস্ত সামন্ত পরিবার এর মালিক হয়েছেন, তাদের দুর্গ জুড়ে খোদাই করা আছে।

হিমেজি নগরের কেন্দ্রে উঁচু হিমেয়ামা পাহাড়ের চূড়ায় হিমেজি দুর্গ চত্বরের অবস্থান। গুদামঘর, ভাঁড়ার, তোরণ, ইত্যাদি মিলিয়ে চত্বরে মোট ৮৩টি স্থাপত্য নিদর্শন আছে। এই ৮৩টি স্থাপত্যের মধ্যে ৭৪টি কে গুরুত্বপূর্ণ সাংস্কৃতিক সম্পদের মর্যাদা দেওয়া হয়েছে। এগুলি হল: ১১টি দালান, ১৬টি মিনার, ১৫টি তোরণ ও ৩২টি মাটির দেওয়াল। দুর্গ চত্বরের উচ্চতম দেওয়ালগুলির উচ্চতা । দুর্গের পাশেই রয়েছে নামক একটি জাপানি উদ্যান। এটি ১৯৯২ খ্রিঃ হিমেজি নগরের শতবর্ষপূর্তি উপলক্ষে নির্মিত হয়েছিল।

পূর্ব থেকে পশ্চিমে হিমেজি দুর্গ চত্বরের বিস্তার এবং উত্তর থেকে দক্ষিণে এর দৈর্ঘ্য । চত্বরের পরিধি । এর ক্ষেত্রফল ২৩৩ হেক্টর (২৩,৩০,০০০ মি বা ৫৭৬ একর), অর্থাৎ তোকিও গম্বুজের প্রায় ৫০ গুণ এবং কোশিএন্‌ ক্রীড়াঙ্গনের প্রায় ৬০ গুণ।
দুর্গের কেন্দ্রস্থ টি উঁচু ও সমুদ্রপৃষ্ঠ থেকে উচ্চতায় এর অবস্থান। এই কীপ ও আরও তিনটি একত্রে একটি মিনারচতুষ্টয় গঠন করে। বাইরে থেকে কীপটিকে পাঁচতলা মনে হয়, কারণ দ্বিতীয় ও তৃতীয় তলা দুটি উপর থেকে অভিন্ন দেখায়; কিন্তু প্রকৃতপক্ষে কীপে রয়েছে ছয়টি তলা ও একটি বেসমেন্ট। এই বেসমেন্টের ক্ষেত্রফল । কীপের ভিতরে এমন কিছু স্বাচ্ছন্দ্যসূচক বন্দোবস্ত রয়েছে যেগুলি অন্যান্য দুর্গে দেখা যায় না, যেমন শৌচালয়, নর্দমা ও রান্নাঘর।

কীপের নিজস্ব দুটি স্তম্ভ আছে; একটি পূর্বে ও অপরটি পশ্চিমে। পূর্বের স্তম্ভটির গোড়ার ব্যাস এবং প্রথমে এটি ছিল একটি একক ফার গাছ, কিন্তু বর্তমানে এর অধিকাংশ অংশই প্রতিস্থাপিত। পশ্চিমের স্তম্ভটির গোড়ার ব্যাস এবং এটির উপাদান জাপানি সাইপ্রেস। শোওয়া পুনর্গঠনের (১৯৫৬-১৯৬৪) সময় কিসো পর্বত থেকে দীর্ঘ একটি সাইপ্রেস গাছ কেটে এনে পুরোনো স্তম্ভটিকে প্রতিস্থাপন করা হয়। আনার সময় গাছটি ভেঙে যাওয়ার ফলে কাসাগাতা পর্বত থেকে আর একটি গাছ কেটে আনা হয় এবং তিনতলায় দুটি গাছ জুড়ে দেওয়া হয়।

কীপের প্রথম তলাটির ক্ষেত্রফল এবং এর ডাকনাম "হাজার মাদুরের ঘর", কারণ এটির মেঝেতে ৩৩০টি তাতামি মাদুর বিছানো আছে। এই তলার দেওয়ালে আছে গাদা বন্দুক ও বর্শা রাখার জন্য । এক সময়ে দুর্গে ২৮০টি বন্দুক ও ৯০টি বর্শা রক্ষিত ছিল। কীপের দ্বিতীয় তলার ক্ষেত্রফল কমবেশি ।

তৃতীয় তলা ও চতুর্থ তলার ক্ষেত্রফল যথাক্রমে ও । এই দুটি তলাতেই উত্তর ও দক্ষিণমুখী জানালাগুলিতে সংলগ্ন আছে । এখান থেকে দুর্গরক্ষকরা আক্রমণকারীদের দিকে পাথর ইত্যাদি নিক্ষেপ করতে পারত। এছাড়াও রয়েছে ছোট ছোট ঘুপচি ঘর, যাদের নাম , যেখানে দুর্গরক্ষকরা লুকিয়ে থেকে কীপে প্রবেশকারী শত্রুদের আচম্বিতে আক্রমণ করতে পারত। ষষ্ঠ তলা অর্থাৎ সবচেয়ে উপরতলার ক্ষেত্রফল মাত্র । এই তলার জানালাগুলিতে এখন লোহার শিক বসানো হয়েছে, কিন্তু সামন্ত যুগে তা ছিল না এবং তখন এখান থেকে অবাধে পরিপার্শ্বের বহুদূর অবধি নজরে রাখা যেত।

সঠিক অনুচ্ছেদ শিরোনাম কোনটি?
titleA. লোককথা ও কিংবদন্তি
titleB. নকশার খুঁটিনাটি
titleC. সাংস্কৃতিক প্রভাব
titleD. প্রতিরক্ষা ব্যবস্থা
উত্তর: titleB
টেরাহার্জ বিকিরণ এক্স রের মত আয়নিত নয় এবং এর স্বল্প ফোটন শক্তি শরীরের টিস্যু বা ডিএনএ এর ক্ষতি করে না।কিছু ফ্রিকোয়েন্সির টেরাহার্জ বিকিরণ কয়েক মিলিমিটার পর্যন্ত কম পানিযুক্ত টিস্যু (উদাঃ, ফ্যাটি টিস্যু) ভেদ করতে পারে এবং তা প্রতিফলিত করতে পারে।টেরাহার্জ বিকিরণ পানির পরিমাণ এবং টিস্যুর ঘনত্বের পার্থক্য সনাক্ত করতে পারে।এই ধরনের পদ্ধতি এপিথেলিয়াল ক্যান্সারের কার্যকর সনাক্তকরণের জন্য একটি ইমেজিং সিস্টেম তৈরিতে ব্যবহার করা যেতে পারে যা নিরাপদ, অআক্রমণকারী এবং যন্ত্রণাহীন।

১৯৬০ সালে প্রথম টেরাহার্জ বিকিরণের মাধ্যমে তোলা ছবি প্রকাশিত হয়। কিন্তু ১৯৯৫ এ এই ধরনের টেরাহার্জ ডোমেইন বর্ণালিবীক্ষণ ব্যবহার করে তোলা ছবির ব্যাপারে আগ্রহ বৃদ্ধি পায়।

কিছু ফ্রিকোয়েন্সির টেরাহার্জ বিকিরণ দাঁতের ত্রিমাত্রিক চিত্রগ্রহণে ব্যবহার করা যেতে পারে এবং তা দন্তচিকিৎসায় প্রচলিত এক্সরে চিত্রের চেয়ে আরও নির্ভুল হতে পারে।

সঠিক অনুচ্ছেদ শিরোনাম কোনটি?
titleA. ভূমিকা
titleB. কমিউনিকেশন
titleC. বিদ্যুৎ উৎপাদন
titleD. স্বাস্থ্যবিজ্ঞানের চিত্র
উত্তর: titleD
সূরাটির নাযিল হওয়ার সময়-কাল নির্ধারিত হয়ে যাওয়ার পর আমরা সহজেই এর প্রেক্ষাপটের দিকে দৃষ্টি ফেরাতে পারি। আল্লাহর রসূল যখন মানুষকে ইসলামের দিকে দাওয়াত দেবার কাজ শুরু করেছিলেন। তারপর থেকে বারোটি বছর অতীত হয়ে গিয়েছিল। কুরাইশদের প্রতিবন্ধকতা, জুলুম ও নির্যাতন চরমে পৌঁছে গিয়েছিল। ইসলাম গ্রহণকারীদের একটি অংশ তাদের অত্যাচার নিপীড়নে অতিষ্ঠ হয়ে দেশ ত্যাগ করেছিল। তারা হাবশায় (ইথিওপিয়া) অবস্থান করছিল। নবী সাল্লাল্লাহু আলাইহি ওয়া সাল্লামের সাহায্য-সমর্থন করার জন্য আবু তালিব বা হযরত খাদীজা কেউই বেঁচে ছিলেন না। ফলে সব রকমের পার্থিব সাহায্য থেকে বঞ্চিত হয়ে তিনি কঠোর প্রতিবন্ধকতার মধ্য দিয়ে ইসলাম প্রচার ও রিসালতের দায়িত্ব পালন করে যাচ্ছিলেন। তার ইসলাম প্রচারের প্রভাবে মক্কায় ও চারপাশের গোত্রীয় উপজাতিদের মধ্য থেকে সৎ লোকেরা একের পর এক ইসলাম গ্রহণ করে চলছিল। কিন্তু সামগ্রিকভাবে সমগ্র জাতি ইসলামের অস্বীকার ও প্রত্যাখ্যানের ঝোঁক প্রকাশ করলেও তার পেছনে ধাওয়া করা হতো। তাকে তিরস্কার, গালিগালাজ করা হতো। শারীরিক দুর্ভোগ ও অর্থনৈতিক, সামাজিক নিপীড়নে তাকে জর্জরিত করা হতো। এ অন্ধকার বিভীষিকাময় পরিবেশে একমাত্র ইয়াসরবের দিক থেকে একটি হালকা আশার আলো দেখা দিয়েছিল। সেখানকার আওস ও খাযরাজ গোত্রের প্রভাবশালী লোকেরা এসে নবী সাল্লাল্লাহু আলাইহি ওয়া সাল্লামের হাতে বাই’আত করে গিয়েছিলেন। সেখানে কোন প্রকার অভ্যন্তরীণ বাধা প্রতিবন্ধকতার সম্মুখীন না হয়েই ইসলাম প্রসার লাভ করতে শুরু করেছিল। কিন্তু এ ছোট্ট একটি প্রারম্ভিক বিন্দুর মধ্যে ভবিষ্যতের যে বিপুল সম্ভাবনা লুকিয়ে ছিল তা কোন স্থুলদর্শীর দৃষ্টিগ্রাহ্য হওয়া সম্ভবপর ছিল না। বাহ্যিক দৃষ্টিতে মনে হতো, ইসলাম একটি দুর্বল আন্দোলন। এর পেছনে কোন বৈষয়িক ও বস্তুগত শক্তি নেই। এর আহবায়কের পেছনে তার পরিবারের ও বংশের দুর্বল ও ক্ষীণ সাহায্য-সমর্থন ছাড়া আর কিছুই নেই। মুষ্টিমেয় অসহায় ও বিক্ষিপ্ত বিচ্ছিন্ন ব্যক্তিই ইসলাম গ্রহণ করেছে। যেন মনে হয় নিজেদের জাতির বিশ্বাস, মত ও পথ থেকে বিচ্যুত হয়ে তারা সমাজ থেকে এমনভাবে দূরে নিক্ষিপ্ত হয়েছে যেমন গাছের মরা পাতা মাটির ওপর ঝরে পড়ে।

সঠিক অনুচ্ছেদ শিরোনাম কোনটি?
titleA. নাযিল হওয়ার উপলক্ষ
titleB. নাযিল হওয়ার সময়-কাল
titleC. আলোচ্য বিষয়
titleD. মক্কী জীবনের বিভিন্ন পর্যায়
উত্তর: titleA
রাজ্য সরকার বেলদাকে পুরসভা করার ক্ষেত্রে অবশ্য বেশ কিছু পদক্ষেপ করা হয়েছে। কারণ, মুখ্যমন্ত্রী মমতা বন্দ্যোপাধ্যায় বেলদাকে পুরসভা করার কথা ঘোষণাও করেছিলেন। একটি সমীক্ষায় বলা হয়েছে, প্রস্তাবিত বেলদা পুরসভার এলাকা ১৯.৩৬ বর্গ কিলোমিটার। ২০০১ সালের জনগণনা অনুযায়ী প্রস্তাবিত বেলদা পুরসভা এলাকার জনসংখ্যা হল, ৩০ হাজার ৩৬২ জন। ২০১১ সালের খসড়া জনগণনা অনুযায়ী প্রস্তাবিত বেলদা পুরসভা এলাকার জনসংখ্যা হল ৩৮ হাজার ৮২০ জন। মূলত, চারটি গ্রাম পঞ্চায়েতের কিছু কিছু গ্রাম নিয়ে পুরসভা গঠিত হবে। যার মধ্যে বেলদা-১ গ্রাম পঞ্চায়েতের বড় মাতকাতপুর, বেলদা, বিনোদপুর, হরগোবিন্দপুর, বাখরাবাদ গ্রাম পঞ্চায়েতের আকন্দ, মান্না গ্রাম পঞ্চায়েতের কসবা-আসন্দ, পলশা, হরিবাড়, বুধিচক, উত্তর ভেটিয়া, যাদবচক ও বেলদা-২ গ্রাম পঞ্চায়েতের মহম্মদপুর-১, ২, ৩, দেউলি, সুসিন্দা-১, ২, ছোট মাতকাতপুর, কুলি, ময়নাপাড়া, বাড়বেলিয়া, পানিগাটিয়া ও গঞ্জ রয়েছে। অর্থাত্‌ ২৩টি গ্রামকে নিয়ে এই পুরসভা গঠিত হওয়ার কথা রয়েছে। সমীক্ষায় বলা হয়েছে, এলাকার ৫৮.৯০ শতাংশ মানুষ মূলত ব্যবসা বা চাকরি করেন। এলাকাবাসীর আশা। পুরসভা হলে শহরটিতে নাগরিক স্বাচ্ছন্দ্যের উন্নতি ঘটবে বলে মনেকরা হচ্ছে।

সঠিক অনুচ্ছেদ শিরোনাম কোনটি?
titleA. জনসংখ্যার উপাত্ত
titleB. সংস্কৃতি এবং উত্সব
titleC. পৌরসভা
titleD. থানা
উত্তর: titleC
তার অভিনয় জীবনের শ্রেষ্ঠ সময় এই দশ বছর। ১৯৮৬ সালে আলমগীর কবির পরিচালিত "পরিণীতা" চলচ্চিত্রে অভিনয় করে শ্রেষ্ঠ অভিনেতা বিভাগে জাতীয় চলচ্চিত্র পুরস্কার পান। এতে তার বিপরীতে অভিনয় করেন অঞ্জনা রহমান। ১৯৮৭ সালে মুক্তি পায় কাজী হায়াত পরিচালিত "দায়ী কে?" ছায়াছবিটি। তার বিপরীতে প্রথমবারের মত অভিনয় করেন অঞ্জু ঘোষ। ১৯৮৯ সালে তার আরেক উল্লেখযোগ্য চলচ্চিত্র "বেদের মেয়ে জোছনা" মুক্তি পায়। রাজার ছেলে এক সাধারণ বেদের মেয়ের প্রেমে পড়ে নিজের জীবন বিপন্ন করে তোলে। বাবা কর্তৃক বিচারের রায়ে ফাঁসির আদিষ্ট হয়। পালিয়ে গিয়ে অন্য রাজ্যে জেলে বন্দী হয়। সীমাহীন কষ্টের এক অসাধারণ প্রেমের গল্প বেদের মেয়ে জোছনা তাকে খ্যাতির শীর্ষে নিয়ে আসে। এতেও তার বিপরীতে অভিনয় করেন অঞ্জু ঘোষ। এর পর তিনি অসংখ্য দর্শক প্রিয় চলচ্চিত্র উপহার দেন। যার মধ্যে শঙ্খ মালা, অচেনা, রাধা কৃষ্ণ, ত্যাগ উল্লেখযোগ্য।

সঠিক অনুচ্ছেদ শিরোনাম কোনটি?
titleA. চলচ্চিত্র জীবন
titleB. ২০০৬ - ২০১৫
titleC. জনপ্রিয়তা শীর্ষে আরোহণ (১৯৮৬ - ১৯৯৫)
titleD. পারিবারিক জীবন
উত্তর: titleC
মেক্সিকো সিটিতে অনুষ্ঠিত অলিম্পিকে বব বিমন শীর্ষস্থানীয় প্রতিযোগী হিসেবে অংশগ্রহণ করেন। ঐ বছর তিনি ২৩টি মিটের ২২টিতেই জয়লাভ করেছিলেন। তন্মধ্যে খেলোয়াড়ী জীবনের সেরা ৮.৩৩ মিটার (২৭ ফুট ৪ ইঞ্চি) এবং বিশ্বের সেরা ৮.৩৯ মিটারও (২৭ ফুট সাড়ে ছয় ইঞ্চি) ছিল। কিন্তু বাতাসের সহযোগিতা নিয়ে বিশ্ব রেকর্ডটি সৃষ্টি হয়েছে এ অজুহাতে তা রেকর্ড বইয়ে স্থান পায়নি। অলিম্পিকের চূড়ান্ত প্রতিযোগিতায় তার অংশগ্রহণের সম্ভাবনা খুবই ক্ষীণ ছিল। কেননা, যোগ্যতা নির্ধারণী পর্বে তিনি প্রথম দু'টি চেষ্টায় নিয়ম লঙ্ঘন করেছিলেন। একটিমাত্র সুযোগ বাকী থাকা অবস্থায় সঠিকভাবে লাফ দিয়ে চূড়ান্ত-পর্বে উত্তীর্ণ হন। সেখানে তিনি পূর্বেকার দুই স্বর্ণপদক জয়ী আমেরিকার রাল্ফ বোস্টন (১৯৬০) এবং গ্রেট ব্রিটেনের লিন ডেভিস (১৯৬৪) ও দু'বারের ব্রোঞ্জপদক জয়ী সোভিয়েত ইউনিয়নের ইগর তে-ওভানেসিয়ানের মুখোমুখি হন।

১৮ অক্টোবর, ১৯৬৮ সালে অনুষ্ঠিত লং জাম্পের প্রথম চেষ্টাতেই ৮.৯০ মিটার (২৯ ফুট আড়াই ইঞ্চি) দূরত্ব অতিক্রমণ করে বিশ্বরেকর্ড সৃষ্টি করেন যা পূর্বেকার বিশ্বরেকর্ডের চেয়ে ৫৫ সে.মি (পৌনে বাইশ ইঞ্চি) বেশি ছিল। ঘোষক যখন এ দূরত্বের কথা অপ্রচলিত মেট্রিক পদ্ধতিতে ঘোষণা করেন, তখনও বিমন আত্মস্থ করতে পারেননি যে তিনি কি ধরনের র্কীতি গড়েছেন।

অলিম্পিকে স্বর্ণপদক জয়ের পর তিনি কখনো ৮.২২ মিটারের (২৬ ফুট পৌনে বার ইঞ্চি) বেশি লাফ দিতে সক্ষম হননি।

সঠিক অনুচ্ছেদ শিরোনাম কোনটি?
titleA. ১৯৬৮ গ্রীষ্মকালীন অলিম্পিক্‌স
titleB. সম্মাননা
titleC. প্রারম্ভিক জীবন
titleD. পরবর্তী জীবন
উত্তর: titleA
এধরনের ল্যাপটপের নকশা করা হয়েছে বিরূপ পরিবেশে পরিচালনার উপযোগি করে যেমন তীব্র দুলুনি, অতিমাত্রার তাপে, ভেজা ও ধুলা বালি যুক্ত স্থানে ব্যবহারের জন্য। সাধারন ল্যাপটপ যেগুলো ক্রেতারা ক্রয় করে তাদের থেকে এগুলোর নকশা করা হয় আলাদা রকমের করে। এগুলো দেখতে পুরু, ওজনে ভারি, দামি হয়। সাধারন ল্যাপটপের তুলনায় এগুলো সাধারন ব্যবহারকারীদের কাছে দেখা যায় না।

এধরনের ল্যাপটপের নকশার বৈশিষ্ট্য থেকে দেখা যায় কিবোর্ডের নিচে রাবারের চাদর থাকে, পোর্ট ও সংযোগের জায়গাগুলোর মুখ ঢাকা থাকে, খুব উজ্জ্বল প্রদর্শনী থাকে, সূর্যের আলোতেও ভালভাবে পড়া যায়। এটি ম্যাগনেশিয়াম ধাতব মিশ্রন দিয়ে বানানো বাক্স ও খোপে বসানো থাকে। বাণিজ্যিকভাবে উৎপাদিত ল্যাপটপগুলোতে ব্যবহৃত প্লাস্টিকের খোপ এগুলোতে ব্যবহৃত হয় না। এছাড়া সলিড স্টেট ড্রাইভ স্টোরেজ যন্ত্র বা হার্ড ডিস্ক ড্রাইভ ব্যবহার করা হয় যেগুলো নাড়াচাড়া করলেও ক্ষতিগ্রস্থ হয় না। এই ধরনের ল্যাপটপগুলো সাধারনত জনসাধারনের নিরাপত্তার স্বার্থে নিয়োজিত পুলিশ, ফায়ার সার্ভিস কর্মী বা জরুরী চিকিৎসার কাজে, সৈনিকদের কাজে ব্যবহার করা হয়। এছাড়া উপযোগীতামূলক কাজে, মাঠ পর্যায়ের প্রকৌশলীর কাজে, নির্মানবিদ্যায়, খনন কাজে এবং তৈল উত্তোলনের কাজ করেন এমন ব্যক্তিদের কাজে ব্যবহৃত হয়। আর এগুলো বিক্রয় করা হয় প্রতিষ্ঠানভিত্তিক। কোন ব্যক্তিবিশেষের কাছে একক ভাবে বিক্রয় করা হয় না, এর জন্য কোন খুচরা বিক্রয়ের মাধ্যমও নেই।

সঠিক অনুচ্ছেদ শিরোনাম কোনটি?
titleA. ডকিং স্টেশন
titleB. অংশগুলোর প্রতিস্থাপন
titleC. শীতলীকরন
titleD. রাগিড বা কর্কশ বা শক্ত ল্যাপটপ
উত্তর: titleD
দেড়শত বছর যাবত সহজলভ্য গ্রিক ভাষার সকল বৈজ্ঞানিক ও দার্শনিক কর্ম অনুবাদ করা হয়। এরিস্টটলের "টপিক" গ্রন্থের মাধ্যমে অনুবাদ শুরু হয়। আল মামুনের সময় অনুবাদকরা শুধুমাত্র পারসিয়ান জ্যোতির্বিদ্যা সংক্রান্ত লেখা থেকে সরে আসেন এবং গ্রিক কাজগুলো ইতিমধ্যে তাদের তৃতীয় অনুবাদ ছিল। পিথাগোরাস, প্লেটো, এরিস্টটল, হিপোক্রেটিস, ইউক্লিড, প্লটিনাস, গ্যালন, চরক, আর্যভট্ট ও ব্রহ্মগুপ্তের লেখা অনুবাদ করা হয়।

অধিকন্তু নতুন আবিষ্কার অনুবাদের পরীক্ষাকে উতসাহিত করে। ফলে প্রাচীন লেখা কিছু ক্ষেত্রে সংশোধন করা হয় বা নতুন তথ্য যোগ করা হয়। অধিকাংশ ক্ষেত্রে নাম ও পরিভাষা বদলানো হয়। এর মধ্যে অন্যতম হল টলেমির "আলমাজেস্ট" যা ছিল মূল কর্ম "মেগালে সিনটেক্সিস" এর আরবিরূপ।

সঠিক অনুচ্ছেদ শিরোনাম কোনটি?
titleA. একইরকম অন্যান্য প্রতিষ্ঠান
titleB. ভিত্তিস্থাপন ও সূচনা
titleC. অনুবাদ
titleD. সংশ্লিষ্ট ব্যক্তিবর্গ
উত্তর: titleC
বাইজেন্টিয়ামের ইতিহাসে সবচাইতে বিখ্যাত ও স্বনামধন্য রেজিমেন্টের নাম হল "ভ্যারাঞ্জিয়ান" রক্ষীবাহিনী। এই বাহিনীর প্রথম উৎপত্তি হয় যখন রুশ সম্রাট ভ্লাদিমির অব কিয়েভ, বাইজেন্টাইন সম্রাট ২য় বাসিলের নিকট ৬,০০০ রুশ সেনা প্রেরণ করেন। এই বাহিনী গঠিত ছিল ইউরোপের উত্তরাঞ্চলসমূহের কুড়ালধারী দুর্ধর্ষ যোদ্ধাদের সমন্বয়ে। এদের শক্তি ও আনুগত্যের (বিপুল পরিমাণ স্বর্ণের বিনিময়ে) জন্যে এরা একটি অভিজাত বাহিনীতে পরিণত হয়। পরবর্তীতে এরা সম্রাটের ব্যক্তিগত দেহরক্ষী হওয়ার মর্যাদা লাভ করে। এদের অধিনায়কের পদবী ছিল "অ্যাকোলৌথোস" (অর্থ: "সম্রাটের অনুরাগী"), এ থেকে এদের সম্মানের নমুনা পাওয়া যায়।

প্রথমতঃ ভ্যারাঞ্জিয়ান রক্ষীরা সকলেই ছিল স্ক্যান্ডিনেভিয়া অঞ্চলের অধিবাসী। পরবর্তীতে রক্ষীবাহিনীতে অ্যাংলো-স্যাক্সনদেরও নিয়োগ দেয়া হয় (নর্ম্যান বিজয় অভিযানের পরে)। ১১২২ খ্রীষ্টাব্দে বেরোইয়ার যুদ্ধে ভ্যারাঞ্জিয়ান রক্ষীবাহিনী বীরত্বের সাথে লড়াই করে সম্মান অর্জন করে, এবং ১১৬৭ সালে সিরমিয়ামের যুদ্ধেও তারা উপস্থিত ছিল, যে যুদ্ধে বাইজেন্টাইন বাহিনী হাঙ্গেরীয় বাহিনীকে পরাভূত করে। ধারণা করা হয় ১২০৪ খ্রীষ্টাব্দে ৪র্থ ক্রুসেডের বাণী কর্তৃক ভ্যারাঞ্জিয়ান বাহিনীর বিলুপ্তি ঘটে।প্রায় সকল সমসাময়িক উৎস এ বিষয়ে একমত হয় যে, ভ্যারাঞ্জিয়ান বাহিনী বাইজেন্টিয়ামের সর্বাপেক্ষা গুরুত্বপূর্ণ বিভাগ ছিল এবং প্রথম ক্রুসেডের বাহিনী আক্রমণকে প্রতিরোধ করতে পেরেছিল।

সঠিক অনুচ্ছেদ শিরোনাম কোনটি?
titleA. বর্মের নমুনা
titleB. রাজকীয় "ট্যাগমাটা" বাহিনী
titleC. অশ্বারোহী বাহিনী
titleD. ভ্যারাঞ্জিয়ান রক্ষীবাহিনী
উত্তর: titleD
আলেকজান্ডার সিংহাসনলাভ করেই তার সম্ভাব্য শত্রুদের সরিয়ে দিতে শুরু করেন। তিনি প্রথমেই ম্যাসিডনের পূর্বতন রাজা চতুর্থ আমুনতাসকে হত্যা করেন। দ্বিতীয় ফিলিপকে হত্যার অভিযোগে হেরোমেনেস ও আরহাবিয়াস নামক দুইজন সম্ভ্রান্ত ম্যাসিডোনীয়কে মৃত্যুদণ্ড দেওয়া হয়। আলেকজান্ডারের মাতা অলিম্পিয়াস তার সতীন ক্লিওপাত্রা ইউরিদিকের দুই সন্তান ইউরোপা ও কারানোসকে হত্যা করলে, ক্লিওপাত্রা ইউরিদিকে সম্ভবতঃ আত্মহত্যা করেন। আলেকজান্ডার এশিয়া মাইনর অঞ্চলের দায়িত্বপ্রাপ্ত সেনাপতি আত্তালোসকেও হত্যার নির্দেশ দেন। আত্তালোস দ্বারা পূর্বের অপমানের প্রতিশোধের কারণেই তিনি এই সিদ্ধান্ত নিয়েছিলেন বলে মনে করা হয়। মানসিক ভাবে প্রতিবন্ধীতে পরিণত হওয়ায় আলেকজান্ডার আররিদাইওসের কোন ক্ষতি না করেই ছেড়ে দেন।

দ্বিতীয় ফিলিপের মৃত্যুরে সংবাদ ছড়িয়ে পড়তেই থিবস, এথেন্স, থ্রেস প্রভৃতি রাজ্যে বিদ্রোহ শুরু হলে আলেকজান্ডার দ্রুত পদক্ষেপ নিতে শুরু করেন। তিনি ৩০০০ ম্যাসিডোনিয় অশ্বারোহী বাহিনী নিয়ে থেসালি অভিমুখে দক্ষিণে যাত্রা করেন। থেসালির সেনা অলিম্পাস পর্বত ও ওসা পর্বতের মধ্যবর্তী গিরিখাতে অবস্থান করছিল। আলেকজান্ডার তার বাহিনীকে ওসা পর্বত আরোহণ করতে নির্দেশ দেন। পরের দিন থেসালির সেনা তাদের পশ্চাতে আলেকজান্ডারের বাহিনীকে দেখতে পেয়ে দ্রুত আত্মসমর্পণ করে। আলেকজান্ডারের বাহিনী দ্রুত পেলোপোনেসের দিকে দক্ষিণাভিমুখে যাত্রা করে। থার্মোপাইলি শহরে তাকে স্বর্গীয় মৈত্রী সঙ্ঘের নেতা হিসেবে গ্রহণ করা হয়। এরপর তিনি করিন্থ অভিমুখে যাত্রা করলে এথেন্স শান্তির জন্য আবেদন করে এবং আলেকজান্ডার বিদ্রোহীদের ক্ষমা করেন। এই শহরেই দার্শনিক ডায়োজেনিসের সঙ্গে তাঁর বিখ্যাত আলাপটি ঘটে। এই শহরে তাকে পারস্যের বিরুদ্ধে যুদ্ধের সর্বাধিনায়ক হিসেবে ঘোষণা করা হয়।

সঠিক অনুচ্ছেদ শিরোনাম কোনটি?
titleA. বিভিন্ন ধর্মে আলেকজান্ডার
titleB. শিক্ষা
titleC. শক্তিসঞ্চয়
titleD. সিংহাসনলাভ
উত্তর: titleC
তাপস ১৯৭১ সালের ১৯ নভেম্বর ঢাকায় জন্মগ্রহণ করেন। তার পিতার নাম শেখ ফজলুল হক মনি ও মাতার নাম আরজু মনি। তিনি ১৯৯৬ সালে যুক্তরাজ্যের ওলভারহ্যাম্পটন বিশ্ববিদ্যালয় থেকে আইনবিদ্যায় স্নাতক (এলএলবি) সম্পন্ন করেন। ১৯৯৭ সালে ‘বার অব ইংল্যান্ড অ্যান্ড ওয়েলস’-এর জেনারেল কাউন্সিলের অধীনে বার ফাইনাল কোর্স সম্পন্ন করেন। তিনি লিংকনস্‌ ইন ও বাংলাদেশ বার কাউন্সিলের একজন সদস্য।

সঠিক অনুচ্ছেদ শিরোনাম কোনটি?
titleA. রাজনৈতিক জীবন
titleB. প্রারম্ভিক জীবন
titleC. কর্মজীবন
titleD. ব্যক্তিগত ও পারিবারিক জীবন
উত্তর: titleB